
En certa ocasió un laic es va apropar a Ajahn Chah I li va preguntar 
qui era Ajahn Chah. El monjo, en veure que el desenvolupament 
espiritual del visitant no era massa avançat, assanyalant-se a si 
mateix, va respondre: “aquest és Ajahn Chah”. 

Més endavant, un altre visitant li va fer la mateixa pregunta. Aquest 
cop, si més no, veient que el seu coneixement del dhamma, era 
més avançat, va respondre: “Ajahn Chah? no hi ha Ajahn Chah”. 

Les cites que apareixen en la present obra han estat recopilades a: 
“Bodhinaya”, “Gust a llibertat”, “Un tranquil bassal en el bosc”, 
“Samadhi bhavana”, “Percebent el camí”, “Dhamma viu”, “Aliment 
pel cor”, “Venerable pare” i “Vida amb Ajahn Chah”. 

Introducció 


Quan algú li comentava a Ajahn Chah que “era impossible practicar 
estant en societat”, Ajahn li preguntava: “si jo cremés el seu pit amb 
una vara ardent, vostè afirmaria, sense dubtar, que sent dolor, oi? 
És a causa de la societat, que vostè no pot desempallegar-se del 
dolor que la vara ardent li causa?”. La resposta d'Ajahn Chah, 
aclareix el tema, a la manera de “la sageta enverinada” del Buda. El 
despert relata una història en la que un home és ferit per una 
sageta, i que no deixava que ningú li llevés la sageta, fins que li 
foren contestades les seves preguntes al voltant de la sageta, l'arc i 
l'arquer. El perill era que l'home, probablement, moriria abans de 
conèixer totes les respostes i que, en realitat, el més urgent era 
adonar-se que estava ferit i agònic, per tant, havia de fer quelcom, 
immediatament. 

Ajahn Chah assenyalava sovint aquest punt: “vostè està ferit i 
pateix, faci alguna cosa al respecte, urgentment!”. No perdia massa 
el temps parlant de pau, saviesa o estats nirvanics sinó que, més 
aviat, recalcava la importància de estar constantment atent a allò 
que succeeix en el cos i en la ment -en el moment present-, 
aprenent, senzillament, a “observar i deixar anar”. La meditació, 
deia, no és obtenir coses sinó, desfer-se de coses (fer neteja) i, 
malgrat li preguntessin sobre la pau que hom podia abastar amb la 
pràctica, ell sempre parlava de la confussió de la qual un havia 
d’alliberar-se, en primer lloc, donat que la pau era el resultat de la fi 
de la confussió. 

Aquest recull de reflexions, no només fa referència al patiment i a la 
pràctica de la meditació, sinó que també tracta la immpermamencia, 
la virtut, el no-ser, etc. 

Desitgem que el lector prengui aquest breu llibre com un bon 
company i fidel amic, en moments de tranquila reflexió, i pugui 
entreveure al no-Ajahn Chah, que sempre deia: “jo sempre estic 
parlant de desenvolupar o de deixar anar però, en realitat, no hi ha 
res a “deixar ana” ni res a “desenvolupar”. 



Neixement i mort 


1. 

Una bona pràctica és preguntar-se honesta i sincerament: “Perquè 
vaig néixer?”. Faci’s aquesta pregunta matí, tarda i nit... Tots els 
dies. 


2 . 

El nostre naixement i la nostra mort són una mateixa cosa. No es 
pot tenir l'un sense l’altre. És sorprenent observar com, les 
persones s'entristeixen davant la mort i s'alegren quan algú neix. 
Crec que és una falsa il·lusió. Penso que si algú ha de plorar, és 
més realista fer-ho quan es produeix el neixement. Plori al principi, 
doncs, si no hi hagués naixement no hi hauria mort. 


3. 

M'agradaria creure que la gent albira com és viure en el ventre 
d'una persona. Que incòmode! Tan sols, fixi’s que dur que és 
romandre tot el dia tancat en una caseta. Si tanquem totes les 
portes i finestres, un es rusteix ràpidament. Així, doncs, com serà 
viure nou mesos en el ventre de la mare! I, malgrat tot, vostè desitja 
ficar el seu caparró en el mateix estret forat o, com qui diu: “posar el 
coll a la forca”, un cop més. 


4. 

Per a que naixem? Naixem per no haver de tornar-hi. 


5. 

Quan un no entén o accepta la mort, la seva vida pot arribar a ser 
molt confusa. 



6 . 

El Buda li va ensenyar al seu deixeble Ananda a observar el canvi 
continuu, a contemplar la mort en cada respiració. Hauríem de 
“penetrar” la mort, entendre-la; hem de morir per tal de poder viure. 
Que vol dir això? Morir és arribar a la fi dels nostres dubtes, de les 
nostres preguntes i només viure aquí i ara, en el present. És 
impossible morir demà. 


7. 

La mort és tan propera com la nostra respiració. 


8 . 

Si vostè s'ha entrenat escaientment, no tindrà por quan es posi 
malalt, ni s'alterara quan algú mori. Quan hagi de ser hospitalitzat 
per alguna malaltia greu o accident, miri de pensar el següent: si 
s'en ensurt amb salut, perfecte, però, si mort, cap problema. Tot 
està bé. 

Li garanteixo que si els metges em comuniquessin que pateixo un 
càncer i que moriré en pocs mesos, jo els recordaria: “la mort també 
els vindrà a reclamar a vostès, l’únic que marca una diferència és 
qui se’n va primer o qui se’n va després”. Els metges no guariran la 
mort, ni la evitaran. Només el Buda és un metge capaç de donar 
una medicina escaient per aquesta qüestió. Així doncs, perquè no 
tirem pel dret i fem servir la medicina del Buda? 


9. 

Si està vostè espantat a causa d'una malaltia, si té por de morir, 
llavors hauria de meditar sobre el seu origen. Quina és la seva 
causa? La malaltia i la mort vénen del fet d'haver nascut. Per tant, 
no es posi trist quan algú mor. És natural i, a mes, amb la mort, el 
patiment s'acaba. Si vol posar-se trist, faciu-ho quan algu neix: “Oh 
no! ja hi tornem a ser. El patiment i la mort, un altre vegada 



10 . 


El savi sap, clarament, que tots els fenòmens són insubstancials. 
De manera que, no es posa ni feliç ni trist, ni empaita allò que 
canvia constantment. Felicitat al néixer, tristesa al morir. Un cop 
morts, renaixem. Un cop vius, tornem a morir. Aquest renéixer i 
morir, constant, és la interminable roda del samsara. 



El cos 


11 . 

Si el cos parlés, ens diria contínuament: “tu no ets el meu amo, ho 
saps?”. En realitat, ens ho diu repetidament, però en el idioma del 
dhamma, per això no estem preparats per entendre- ho. 


12 . 

Allò que dibuixa i modela el cos no ens pertany. Segueix el seu 
propi camí natural. No decidim la forma que té el cos. Podem 
amillorar-lo una mica, fer que llueixi i estigui net, durant un temps - 
tal com fan les noies joves que es pinten els llavis i es deixen 
créixer les ungles-, però quan més ens apropem a la mort, tots 
anem en el mateix vaixell. Així és el cos, no el podem modificar 
massa. Si més no, el que sí que està en el nostre abast és amillorar 
i netejar la nostra ment. 


13. 

Si el nostre cos realment ens pertanyés, obeiria les nostres ordres. 
Si li diguéssim: “no et facis vell” o “no et posis malalt”, ens obeiria? 
No, ni molt menys! En realitat només “lloguem la casa, no la 
posseïm”. Si creiem que ens pertany, patirem quan l’hagim de 
deixar. Però, en realitat, no existeix un jo permanent. No hi ha res 
invariable o sòlid a que aferrar-nos. 



La respiració 


14. 

Hi ha gent que renéix i mor i mai és conscient de l’alè que entra i 
surt del seu cos. Tal cosa ens mostra quan lluny de si mateixos 
estan. 


15. 

La nostra respiració present es dona en el temps present. 


16 . 

Diu vostè que està massa ocupat i no té temps de meditar però, té 
temps per respirar? La respiració és la seva meditació. Com és que 
té temps per respirar, però no per meditar? La respiració és vital per 
la vida dels humans i és tan important com la pràctica del dhamma. 



El dhamma 


17 . 

Qué és el dhamma? No hi ha res que no ho sigui. 


18. 

Com ens mostra el dhamma la manera correcta de viure? El 
dhamma ens ensenya com viure. Te moltes maneres d'ensenyar: 
amb les pedres, els arbres... El dhamma està davant seu. És una 
lliçó sense mots, així que aprengui a serenar la ment, el cor i a 
observar. Trobarà l’ensenyança, aquí i ara, en la seva totalitat. On 
l’hauria de cercar sinó? 


19. 

Al principi, ha d'entendre, intelectualment, l’ensenyança. Després, si 
l’entén, la practicarà. I si practica, començarà a veure. Llavors vostè 
s'arrela en el dhamma i gaudeix de l'alegria d'un Buddha. 


20 . 

L'ensenyança arriba mitjançant l’observació del seu propi cor i amb 
la discriminació del que és real i el que no ho és, del que és Just i 
equilibrat i el que no. 


21 . 

Tant sols hi ha una màgia real, la màgia del dhamma. Qualsevol 
altra màgia és com l’il.lusió creada per un truc amb les cartes, que 
té la virtut de distreure la nostra ment i apartar-la del joc real: la 
nostra relació amb la vida, el neixament, la mort i la llibertat. 


22 . 



Qualsevol cosa que facis, mira de convertir-la en una pràctica del 
dhamma. Si no et sents bé, mira dins teu. Si t'adones que el que fas 
és incorrecte, però segueixes fent-ho, senyal que hi ha una 
impuresa. 


23. 

És difícil trobar els que estan receptius al dhamma, els que 
recorden l'ensenyança i la practiquen i els que arriben al dhamma i 
en tenen un clara visió. 


24. 


(Segueix...) 

